PANEVĖŽIO ALFONSO LIPNIŪNO PROGIMNAZIJA

1-8 KLASIŲ MOKINIŲ APDOVANOJIMŲ „PROGIMNAZIJOS GARBĖ“ IR „METŲ MOKINIO“ NUOSTATAI

I.BENDROSIOS NUOSTATOS

1. Šie nuostatai reglamentuoja Panevėžio Alfonso Lipniūno progimnazijos apdovanojimo ,,Progimnazijos garbė“ ir „Metų mokinio“ atrankos kriterijus ir rinkimų tvarką.

2. Apdovanojimo tikslas – įvertinant mokinių mokymosi rezultatus, sportinės, meninės, karitatyvinės ir visuomeninės veiklos pasiekimus, išrinkti geriausius metų mokinius ir juos paskatinti; atkreipti dėmesį į mokinius, kuriais galėtų didžiuotis visa progimnazijos bendruomenė.

II. KANDIDATŲ „PROGIMNAZIJOS GARBĖ“ ATRANKOS KRITERIJAI

3. Kandidatams taikomi šie atrankos kriterijai:

3.1. mokinio mokymosi ir lankomumo rezultatai;

3.2. mokinio sportinės veiklos rodikliai: mokyklos ir asmeniniai varžybų rezultatai;

3.3. mokinio kūrybinės, meninės veiklos rodikliai: dalyvavimas autorinėse ir progimnazijos, rajono, šalies parodose, konkursuose;

3.4. mokinio dalyvavimas mokyklos gyvenime: konkursuose, akcijose, šventėse, renginiuose;

3.5. mokinio elgesys (elgesys pamokose, pertraukų metu, progimnazijos renginiuose);

3.6. mokinio visuomeniškumas, žmoniškųjų vertybių puoselėjimas;

3.7. progimnazijos įvaizdžio mieste kūrimas.

III. KANDIDATŲ „METŲ MOKINYS“ ATRANKOS KRITERIJAI

4.Kandidatą išrenka apdovanojimų atrankos komisija iš „Progimnazijos garbė“ kandidatų.

IV. APDOVANOJIMŲ VYKDYMO TVARKA

5. Rinkimus organizuoja Progimnazijos apdovanojimų teikimo komisiją. Komisija skiriama direktoriaus įsakymu. Komisija sudaroma iš: progimnazijos vadovo, mokytojo Progimnazijos tarybos nario, mokinių tarybos koordinatoriaus, socialinio pedagogo, 3 Mokinių tarybos narių.

6. Kandidatūras apdovanojimams gali siūlyti mokyklos vadovai, klasių vadovai, mokytojai, neformaliojo švietimo vadovai, mokiniai, jų tėvai. (Pateikiama trumpa charakteristika, ugdymosi rezultatai, aprašomos veiklos, kuriose kandidatas dalyvavo, gautos padėkos, apdovanojimai ir t.t.)

7. Kandidatūros teikiamos iki gegužės 15 d. darbo grupės Progimnazijos apdovanojimų teikimo komisijos pirmininkui. Kandidatūras svarsto apdovanojimų atrankos komisija.

8. Apdovanojamų mokinių sąrašą tvirtina Progimnazijos direktorius.

V. APDOVANOJIMAI

9. Apdovanojimai skiriami Progimnazijos direktoriaus įsakymu.

10. Nugalėtojui įteikiamas ženklelis „Progimnazijos garbė“ ir diplomas.

VI. REZULTATŲ PASKELBIMAS

11. Konkurso rezultatai skelbiami progimnazijos internetinėje svetainėje. Nominantų sąrašai saugomi progimnazijos muziejuje.